Ευγένιος του Σάουμπουργκ-Λίππε

Ο Ευγένιος, γερμ.: Eugen zu Schaumburg-Lippe (8 Αυγούστου 1899, Αννόβερο, Γερμανία – 7 Νοεμβρίου 1929, Κάτερχαμ, Σάρρεϋ ) από τον Οίκο του Λίππε, ήταν γιος του Μαξιμιλιανού πρίγκιπα του Σάουμπουργκ-Λίππε (1871 – 1904) και της Όλγας πριγκίπισσας της Βυρτεμβέργης (1876 – 1932). Ο πρίγκιπας Eυγένιος ήταν δεύτερος πιλότος (zweiter führer) σε αεροσκάφος της Luft Hansa (πρόδρομος της νομικά χωριστής Lufthansa), που πετoύσε από το Κρόυντον στο Άμστερνταμ 

 Οικογένεια 
Ο πατέρας του Μαξιμιλιανός, που ήταν γιος του Γουλιέλμου πρίγκιπα του Σάουμπουργκ-Λίππε και της Μπατίλντις πριγκίπισσας του Άνχαλτ-Ντέσαου, παντρεύτηκε την Όλγα πριγκίπισσα της Βυρτεμβέργης στις 3 Νοεμβρίου 1898 στη Στουτγάρδη της Βάδης-Βυρτεμβέργης.  Ο πρίγκιπας Eυγένιος γεννήθηκε στις 8 Αυγούστου 1899. Είχε δύο αδέλφια: τον πρίγκιπα Άλμπρεχτ του Σάουμπουργκ-Λίππε και τον πρίγκιπα Μπέρναρντ του Σάουμπουργκ-Λίππε. Ο πρίγκιπας Άλμπρεχτ νυμφεύτηκε στις 2 Σεπτεμβρίου 1930 τη Βάλμπουργκα βαρόνη του Χίρσμπεργκ και δεν είχαν παιδιά, αλλά απέκτησε μια κόρη με τη Μαρία Γαβριέλα βαρόνη του Πφέτεν-Άρνμπαχ. Ο πρίγκιπας Μπέρναρντ απεβίωσε σε παιδική ηλικία. Willis, The Romanovs in the 21st Century, p. 162>

 Το τέλος 
Στις 6 Νοεμβρίου 1929 πετούσε με ένα Luft Hansa Junkers G 31, που μετέφερε τέσσερα άτομα ως πλήρωμα και τέσσερις επιβάτες. Το αεροπλάνο συνετρίβη στο Φόστερ Ντάουν κοντά στο Κάτερχαμ, πιθανότατα λόγω πυκνής ομίχλης και χαμηλών νεφών, και ο πιλότος δεν εκτίμησε σωστά το ύψος των δέντρων. Τρεις από το πλήρωμα και τρεις από τους επιβάτες κάηκαν θανάσιμα στο σημείο.
μικρογραφία|342x342εσ| Η Όλγα της Βυρτεμβέργης με τους γιους της: τον πρίγκιπα Άλμπρεχτ του Σάουμπουργκ-Λίππε (δεξιά) και τον πρίγκιπα Ευγένιο του Σάουμπουργκ-Λίππε (αριστερά).
Ο πρίγκιπας Eυγένιος διέφυγε από τα συντρίμμια, αλλά είχε τραυματιστεί σοβαρά. Η Kίντστον σήμανε συναγερμό και ανέφερε το ατύχημα στο αεροδρόμιο Κρόυντον. Αυτός νοσηλεύτηκε στο νοσοκομείο Κάτερχαμ Κότατζ. Η φωτιά τελικά κατασβέστηκε από πυροσβέστες από το Κάτερχαμ. Προσωπικό της RAF Kenley βοήθησε την τοπική αστυνομία να περισυλλέξει τα λείψανα των νεκρών και να τα μεταφέρει σε ένα νεκροτομείο στο Κάτερχαμ. Ο Ευγένιος απεβίωσε την επομένη του δυστυχήματος από τα τραύματα, που είχε υποστεί στο δυστύχημα. 

Αυτό ήταν το πρώτο αεροπορικό δυστύχημα του πρίγκιπα, «αν και είχε ρισκάρει τη ζωή του πολλές φορές». Ήταν κασκαντέρ "από κλίση" και μόλις πριν από δύο εβδομάδες "είχε εκτελέσει ακροβατικά κόλπα" επάνω από το Tέμπελχοφ Άιρ Φήλντ του Βερολίνου, όπου αιωρήθηκε από ένα ακροβατικό σχοινί, κρεμασμένο από ένα ιπτάμενο αεροπλάνο. Εργαζόταν για τα προσόντα του για την υπηρεσία Βερολίνου - Κρόυντον - Άμστερνταμ για πλήρη άδεια πιλότου.

 Παραπομπές 

 Βιβλιογραφία 
 Ντάνιελ Γουίλις. Οι Ρομανόφ στον 21ο αιώνα: μια γενεαλογική βιογραφία, VDM Verlag Dr. Müller 2009.ISBN 978-3-639-17480-9
 Έξι σκοτώθηκαν σε αεροπορικό δυστύχημα : The Pittsburgh Press. Τετάρτη 6 Νοεμβρίου 1929
 The Air Liner Disaster : The Times (Λονδίνο). Σάββατο 9 Νοεμβρίου 1929
 Centenary of Western Australia, German Air Liner Disaster : The Times (Λονδίνο). Πέμπτη 7 Νοεμβρίου 1929

 Εξωτερικοί σύνδεσμοι 

 Πτήση (15 Νοεμβρίου 1929)
 Χρυσά Χρόνια Αεροπορίας. Ανακτήθηκε στις 20 Φεβρουαρίου 2011
 Prinz Eugen zu Schaumburg-Lippe bei Flugvorführung
 Σώθηκε σε συντριβή μεγάλου αεροπλάνου
 Ο Wilhelm Eugen σκοτώθηκε

Κατηγορία:Οίκος του Λίππε
Κατηγορία:Πρίγκιπες της Γερμανίας